אמה סטון

אמילי ג'ין "אמה" סטון (באנגלית: Emily Jean "Emma" Stone; נולדה ב-6 בנובמבר 1988) היא שחקנית קולנוע אמריקאית זוכת שני פרסי אוסקר ושני פרסי גלובוס הזהב. זכתה לפרסום נרחב לאחר שכיכבה בשני סרטי "ספיידרמן המופלא" ובסרט "בירדמן", עליו קיבלה את המועמדות הראשונה לפרס אוסקר לשחקנית המשנה הטובה ביותר לשנת 2015. זכתה בפרס אוסקר בקטגוריית השחקנית הראשית הטובה ביותר לשנת 2017 ובפרס גלובוס הזהב על הופעתה בסרט "לה לה לנד". בשנת 2024 זכתה בפרס אוסקר לשחקנית הטובה ביותר בפעם השנייה על הופעתה בסרט "מסכנים שכאלה".

 ביוגרפיה 
סטון נולדה בסקוטסדייל, אריזונה שבארצות הברית, למשפחה נוצרית-קתולית ממוצא שוודי, גרמני ובריטי. הוריה הם קריסטה ג'ין סטון (לבית ייגר) עקרת בית, וג'פרי צ'ארלס סטון קבלן בניין. לה אח צעיר ממנה בשנתיים. סבה של סטון מצד אביה היה ממוצא שוודי, ושם משפחתו אונגלז מ"סטן" ל"סטון" כשמשפחתו היגרה לארצות הברית דרך אליס איילנד.

בילדותה, הייתה חברה בתיאטרון אזורי בשם "עמק הנוער" בפיניקס, שם היא הופיעה בהצגה הראשונה שלה, "הרוח בערבי הנחל", בגיל 11. אחרי סיום כיתה ו' היא למדה בבית במשך שנתיים, כשבאותה עת הופיעה ב-16 הפקות של תיאטרון עמק הנוער, כולל: "חג המולד של פו הדוב", "הנסיכה והאפון", "סינדרלה", "הקוסם", "טיטניק", "הונק!", "בת הים הקטנה", "סקולהאוס רוק לייב", "הרפתקאות אליס בארץ הפלאות", ו"יוסף וכתונת הפסים המשגעת", והופיעה עם להקת התיאטרון.

סטון למדה בתיכון קתולי לבנות בלבד "מכינה לקולג' אקסבייר"  כתלמידת שנה ראשונה לסמסטר אחד, ואז נשרה מלימודיה כדי להפוך לשחקנית. היא הכינה מצגת פאוור פוינט להוריה עם השיר של מדונה "הוליווד", כדי לשכנע אותם לתת לה לעבור לקליפורניה בשביל קריירת משחק. ובינואר 2004, עברה עם אמה ללוס אנג'לס, בגיל 15. במשך כשנתיים למדה בבית, כדי שתוכל להשתתף בהפקות שונות.

סטון היא בלונדינית טבעית ולתפקידים רבים צבעה את שיערה לצבע ג'ינג'י וכך הייתה ידועה תקופה ארוכה.

 קריירה 
2008–2004: תחילת דרכה
סטון החלה את הקריירה שלה בטלוויזיה לאחר שזכתה בתפקיד לורי פטרידג' ב"בחיפוש אחר משפחת פרטרידג' החדשה" (2004), תוכנית תחרות כישרונות ריאליטי של ערוץ VH1. התוכנית שנוצרה, "משפחת פטרידג' החדשה" (2005), רק הפיקה פרק פיילוט. סטון לאחר מכן הופיעה בסדרות הטלוויזיה "מדיום", "מלקולם באמצע" ו"לאקי לואי". בשנת 2007, היה לה תפקיד קבוע בדרמה של רשת פוקס, "דרייב", בה גילמה את דמותה של ויולט טרימבל, עד שהסדרה בוטלה. היא גם נבחנה לסדרה "גיבורים", וגם שמעה בחדר הליהוק "בסולם של 1 עד 10, את 11" - מנהל הליהוק התכוונו להיידן פנטייר, שלוהקה כקלייר בנט במקום. סטון כינתה חוויה זו "נקודת שפל".

סטון הופיעה בסרטה הראשון בשנת 2007 בקומדיית הנעורים "סופרבאד - חרמן על הזמן" בתפקיד ג'ולס, מושא אהבתו של הדמות הראשית סת' שמגלם ג'ונה היל. בשנת 2008, היא הופיעה בקומדיה "הרוקר", עם ראין וילסון. סטון גילמה את אמיליה, גיטריסטית הבס בלהקה של הזמר טדי גייגר. סטון למדה לנגן בבס בשביל התפקיד. כמו כן, באותה שנה, סטון הופיעה ב"בית השפנפנות", בכיכובה של אנה פריס, לצד קתרין מקפי, קאט דנינגס, רומר ויליס, וקולין הנקס. סטון שיחקה את נשיאת בית האחווה ושרה סינגל מהסרט, "אני יודעת מה בנים אוהבים", גרסת כיסוי של השיר משנת 1982 על ידי המלצריות.

 2011–2009: פריצת הדרך 
250px|ממוזער|שמאל|סטון בכנס קומיק-קון, 2011
בשנת 2009, סטון הופיעה ב"אקסיות לכל הרוחות", קומדיה רומנטית בבימויו של מארק ווטרס (הבמאי של ילדות רעות), בכיכובו של מתיו מקונוהיי וג'ניפר גארנר. סטון שיחקה את "הרוח של החברות לשעבר". היא כיכבה בקומדיית האימה "ברוכים הבאים לזומבילנד", לצד וודי הרלסון וג'סי אייזנברג.

סטון מגלמת את ויצ'יטה, שורדת/נוכלת מויצ'יטה, קנזס, הנוסעת ברחבי ארצות הברית עם אחותה הקטנה "ליטל רוק" שגילמה אביגייל ברסלין. סטון כיכבה ב"פייפרמן", לצד ג'ף דניאלס, ראיין ריינולדס וליסה קודרו, ובוים על ידי קיירן ומייקל מלרוניי. סטון מגלמת את אבי, שמרטפית שדמותו של דניאלס שוכרת לאחר שעברה ללונג איילנד.

לסטון היה תפקיד קול ב"מרמדיוק" בשנת 2010, עיבוד קולנועי לסדרת ספרי קומיקס על דני ענק. היא דובבה את חברתו של מרמדיוק, מזי, רועה אוסטרלי טומבוי. סטון כיכבה בתפקידה הראשי הראשון כתלמידת תיכון ב"באה בקלות" עם אמנדה ביינס, קומדיה שבוימה על ידי ויל גלוק. הדמות שלה מעוררת שערורייה אצל המורים שלה וחבריה לכיתה השמרניים והדתיים לאחר שמועה שקרית כי היא מופקרת. סטון קראה את התסריט לפני שהפרויקט נכנס להפקה, ושמה עין על זה יחד עם המנהל שלה עד שנעשו הכנות. היא נמשכה לתסריט כי זה היה "מצחיק ומתוק" והדמות שלה הייתה "נפלאה מהקריאה הראשונה". כאשר היא גילתה שהסרט נכנס להפקה, היא נפגשה עם גלוק כדי להביע את ההתלהבות שלה מהפרויקט. כעבור כמה חודשים תהליך האודישנים החל וסטון נפגשה שוב עם גלוק והייתה אחת השחקניות הראשונות שנבחנו. סטון הייתה מועמדת לפרס גלובוס הזהב עבור השחקנית הטובה ביותר - סרט קומדיה או מוזיקלי. היא הופיעה גם ב"ידידים פלוס", בכיכובם של ג'סטין טימברלייק ומילה קוניס, ובבימויו של גלוק.

סטון כיכבה ב"טיפש, מטורף, מאוהב" לצד סטיב קארל, ג'וליאן מור, ראיין גוסלינג ומריסה טומיי. הסרט מבית האחים וורנר מספר על בעל (קארל) עם בעיות וקשיים בחיי הנישואין עם ילדיו, צולם ב-16 באפריל 2010, בלוס אנג'לס ויצא לאקרנים ב-29 ביולי 2011. סטון כיכבה ב"העזרה", עיבוד לרומן רב המכר של קתרין סטוקט בעל אותו שם, שיצא באוגוסט 2011.

 2012–הווה 
סטון כיכבה בתפקיד הנשי הראשי בסרט "ספיידרמן המופלא", עיבוד מחודש של סרטי קולומביה ואולפני מארוול לסרטי ספיידרמן. בו היא גילמה את גוון סטייסי, מושא אהבתו של פיטר פארקר, בסרטו של מארק ווב. הסרט יצא ב-5 ביולי 2012. סטון הייתה מועמדת לתפקיד הראשי בחידוש ל"רחוב ג'אמפ 21", לצד כוכב "סופרבאד - חרמן על הזמן" ג'ונה היל. היא לא לקחה את התפקיד למרות זאת, לאחר שהוחתמה לככב ב"ספיידרמן".

ב-2013 דיבבה בסרט האנימציה ממוחשבת "הקרודים" את איפ, בתו הבכורה של קרוג שמגלם ניקולס קייג'.

היא מככבת בסרט הקומדיה הקצרה "ורוניקה" לצד קיראן קולקין ובבימויו של גריפין דאן. הסרט הוא קטע קומדיה שהוא חלק מסרט אנתולוגי הנקרא "Movie 43", המציג את קייט וינסלט, ג'רארד באטלר, יו ג'קמן, אומה תורמן, האלי ברי ואחרים.

סטון הצטרפה לצוות השחקנים של דרמת הפשע "יחידת גנגסטרים" בבימויו של הבמאי של "ברוכים הבאים לזומבילנד", רובן פליישר. בסרט זה שבה לשחק מול ראיין גוסלינג, ומככבים בו גם שון פן, ג'וש ברולין, אנתוני מאקי, ג'ובני ריביסי ומייקל פניה. סטון מגלמת את ג'ין, פאם פאטאל שנתפסת במשולש אהבה עם גוסלינג ודמותו של פן, המאפיונר מיקי כהן.

בשנת 2014 הייתה סטון מועמדת לראשונה בקריירה שלה לפרס האוסקר בקטגוריית שחקנית המשנה הטובה ביותר על הופעתה בתפקיד סאם תומסון בדרמה הקומית של אלחנדרו גונסלס איניאריטו, "בירדמן".
ממוזער|250 פיקסלים|סטון ואנדרו גארפילד בפרמיירת "ספיידרמן המופלא 2", 2014

בשנת 2016 שיחקה בסרט המוזיקלי של הבמאי דמיאן שאזל, "לה לה לנד". היא גילמה את תפקידה של מיה דולן, מלצרית המנסה להתפרסם כשחקנית, ומנהלת רומן עם סבסטיאן, פנסתרן ג'אז, אותו גילם ריאן גוסלינג. על תפקידה בסרט זכתה סטון בפרס אוסקר לשחקנית הטובה ביותר, בפרס גלובוס הזהב לשחקנית הטובה ביותר - סרט קומדיה או מוזיקלי ובפרס השחקנית הטובה ביותר בפסטיבל הסרטים של ונציה.

ב-2017 יצא לאקרנים הסרט "קרב המינים", המבוסס על סיפור אמיתי משנת 1973, ובו מגלמת סטון את דמותה של שחקנית הטניס בילי ג'ין קינג, המתמודדת בשם המין הנשי במשחק טניס נגד בובי ריגז, אלוף וימבלדון והמדורג ראשון בעולם לשעבר (בגילומו של סטיב קארל).

ב-2018 כיכבה במיני-סדרה "מטורף" מבית נטפליקס. במיני-סדרה, המבוססת על סדרה נורווגית באותו השם, שיחקה סטון לצד ג'ונה היל, ג'סטין ת'רו וסאלי פילד. בשנת 2019, כיכבה בסרט ההמשך "זומבילנד: ירייה כפולה". באותה שנה הצטלמה לסרט "קרואלה" שעתיד היה לצאת לאקרנים ב-2020, אך לבסוף יציאתו לאקרנים נדחתה למאי 2021. ב-2020, דיבבה את דמותה של איפ בסרט "הקרודים 2: עידן חדש".

בשנת 2023 החלה לככב בסדרה הקומית הסאטירית מבית שואוטיים "הקללה" שיצרו בני ספדי ונייתן פילדר. על תפקיד זה קיבלה מועמדות לפרס גלובוס הזהב.

באותה שנה, שיחקה בסרט "מסכנים שכאלה" בתפקיד ראשי של בלה בקסטר. על תפקיד זה זכתה בפרס אוסקר לשחקנית הטובה ביותר, בפרס גלובוס הזהב לשחקנית הטובה ביותר - סרט קומדיה או מוזיקלי, בפרס איגוד מבקרי הקולנוע האמריקאי לשחקנית הטובה ביותר,פרס באפט"א לשחקנית הטובה ביותר בתפקיד ראשי.

 חיים אישיים 
בשנת 2009 עברה סטון מלוס אנג'לס לגריניץ' וילג' שבניו יורק. ב-2016 היא שבה ללוס אנג'לס.

בשנת 2010 במהלך צילומי סרטם המשותף "ספיידרמן המופלא", החלה בזוגיות עם השחקן הבריטי-אמריקאי ממוצא יהודי, אנדרו גארפילד. השניים נפרדו ב-2015.

בשנת 2017 החלה לצאת עם דייב מק'קרי, מפיק "סאטרדיי נייט לייב". הם התארסו בדצמבר 2019, ונישאו ב-2020. במרץ 2021, נולדה להם בת.

 עמדות והתבטאויות 
בספטמבר 2025 סטון הייתה בין יותר מ-1,200 אנשי תעשיית הקולנוע והטלוויזיה שחתמו על עצומה בה הם מתחייבים שלא לעבוד עם מוסדות וחברות קולנוע ישראליות שלטענתם "מעורבות בפשעי מלחמה, ג'נוסייד ואפרטהייד נגד העם הפלסטיני". את העצומה יזם הארגון Film Workers for Palestine שטען כי רוב מוסדות וחברות הקולנוע בישראל מעולם לא תמכו בזכויות המלאות של הפלסטינים. בעצומה נכתב כי מאחר שממשלות רבות בעולם "מאפשרות את הטבח בעזה", על אנשי הקולנוע לפעול כדי לא להיות שותפים לו.

 פילמוגרפיה 
קולנוע
שנהסרטתפקידהערות2007סופרבאד - חרמן על הזמןג'ולס2008הרוקראמיליהבית השפנפנותנטלי2009אקסיות לכל הרוחותאליסון ונדרמירשפייפרמןאביברוכים הבאים לזומבילנדויצ'יטה / קריסטה2010מרמדיוקמזיבאה בקלותאוליב פנדרגאסט2011ידידים פלוסקיילהטיפש, מטורף, מאוהבהאנה ויברהעזרהיוג'ינה "סקיטר" פלאן2012ספיידרמן המופלאגוון סטייסי2013יחידת גנגסטריםגרייס פאראדייסרט 43ורוניקההקרודיםאיפ קרודדיבוב2014ספיידרמן המופלא 2גוון סטייסיקסם לאור ירחסופי בייקרבירדמןסאם תומאסון2015אלוההקפטן אליסון נגאיש ללא היגיוןג'יל פולארד2016פופסטארקלאודיה קנטרללה לה לנדמיה דולן2017קרב המיניםבילי ג'ין קינג2018המועדפתאביגייל מאשם, ברונית מאשם2019זומבילנד: ירייה כפולהויצ'יטה / קריסטה2020הקרודים 2: עידן חדשאיפ קרודדיבוב2021קרואלהקרואלה דה וילגם מפיקה בפועל2023פרובלמיסטה (אנ')מפיקהכשתסיים להציל את העולםמסכנים שכאלהבלה בקסטרגם מפיקה

 פרס אוסקר לשחקנית הטובה ביותר (2024)
 פרס גלובוס הזהב לשחקנית הטובה ביותר - סרט קומדיה או מוזיקלי (2024)
 פרס באפט"א לשחקנית הטובה ביותר בתפקיד ראשי (2024)
 מועמדת פרס סטלייט לשחקנית הטובה ביותר בסרט קולנוע - קומדיה או מחזמר (2024)
 מועמדת פרס גילדת שחקני המסך לההופעה הטובה ביותר של שחקנית בתפקיד ראשי (2024)2024כאב אמיתימפיקהראיתי את הטלוויזיה זוהרתסוג של חסדריטה / ליז / אמילי2025בוגוניהמישלגם מפיקהאדינגטוןלו

 טלוויזיה 
שנהסדרהתפקידהערות2005מדיוםסינת'יה מק'אליסטרפרק: "Sweet Dreams"מלקולם באמצעדיאןפרק: "Lois Strikes Back"2006החיים היפים של זאק וקודיאיבונה טיפטוןדיבוב; פרק: "Crushed"לאקי לואישאנוןפרק: "Crushed"2007דרייב (אנ')ויולט טרימבלתפקיד ראשי; 6 פרקים2011רובוט צ'יקןדמויות שונותדיבוב; 2 פרקים2012רוק 30עצמהפרק: "The Ballad of Kenneth Parcell"ICarlyהת'רפרק: "iFind Spencer Friends"2016מאיה ומרטיעצמהפרק: "Andrew Garfield/Coldplay"2018מטורףאנני לנדסברגתפקיד ראשי; 10 פרקים
גם מפיקה בפועל2021Saturday Morning All Star Hits!הת'רדיבוב; 5 פרקים2023–הווההקללה ויטני סיגלתפקיד ראשי; 10 פרקים

 מועמדויות ופרסים 
שנהפרסקטגוריהעבודה מועמדתתוצאה2008פרס הוליווד הצעירהפנים חדשות מלהיבותסופרבאד - חרמן על הזמן2010פרס באפט"א לקולנועפרס באפט"א לשחקן המבטיח ביותראמה סטוןפרס בחירת הנוערשחקנית נבחרת בסרט: קומדיהברוכים הבאים לזומבילנד2011פרס גלובוס הזהבשחקנית הטובה ביותר - סרט קומדיה או מוזיקליבאה בקלותפרסי הסרטים והטלוויזיה של MTVההופעה הטובה ביותר של שחקניתההופעה הקומית הטובה ביותרהציטוט הטוב ביותר (עם אמנדה ביינס)פרס בחירת הנוערכוכבת הקולנוע הנבחרת בקומדיה רומנטיתפרסי הסרטים של הוליוודאנסמבל השנההעזרהפרסי הקומדיהשחקנית הקומדיה הטובה ביותר בסרטבאה בקלותפרס סטלייטאנסמבל שחקנים יוצא מן הכלל בסרט קולנועהעזרה2012פרס איגוד המבקרים האמריקאיההופעה הטובה ביותר של אנסמבלפרס בחירת הקהלשחקנית הקולנוע האהובה ביותרשחקנית הקולנוע האהובה ביותר בקומדיהטיפש, מטורף, מאוהבפרס גילדת שחקני המסךהופעה יוצאת מן הכלל של אנסמבל בסרט קולנועהעזרהפרס NAACP Imageשחקנית יוצאת מן הכלל בסרט קולנועפרסי הסרטים והטלוויזיה של MTVההופעה הטובה ביותר של שחקניתטיפש, מטורף, מאוהבהנשיקה הטובה ביותר (עם ראיין גוסלינג)טיפש, מטורף, מאוהבהצמד הטוב ביותר על המסך (עם ויולה דייוויס, ברייס דאלאס הווארד, אוקטביה ספנסר וג'סיקה צ'סטיין)העזרהפרס החלוץאמה סטוןפרס בחירת הנוערשחקנית הקולנוע הנבחרת: קומדיהטיפש, מטורף, מאוהבשחקנית הקולנוע הנבחרת: דרמההעזרההנשיקה הנבחרת (עם ראיין גוסלינג)טיפש, מטורף, מאוהבהשחקנית הנבחרת של הקיץספיידרמן המופלאפרסי הקומדיהשחקנית הקומדיה הטובה ביותר בסרטטיפש, מטורף, מאוהב2013פרס בחירת הקהלשחקנית הקולנוע האהובה ביותרספיידרמן המופלא 2הכימיה האהובה ביותר על המסך (עם אנדרו גארפילד)פני הגבורה האהובות ביותר2014פרס בחירת הקהלשחקנית הקולנוע האהובה ביותר בדרמהיחידת גנגסטריםפרס באפט"א לקולנועשחקנית המשנה הטובה ביותרבירדמןפרס הוליווד הצעירההשחקנית האהובה ביותרספיידרמן המופלא 2הזוג הכי טוב על המסך (עם אנדרו גארפילד)פרס בחירת הנוערשחקנית הקולנוע הנבחרת: מדע בדיוניפרס אינדפנדנט ספיריטשחקנית המשנה הטובה ביותרבירדמן2015פרס בחירת הקהלשחקנית הקולנוע האהובה ביותרספיידרמן המופלא 2שחקנית הקולנוע האהובה ביותר בדרמהבירדמןהצמד האהוב ביותר בסרט (עם אנדרו גארפילד)ספיידרמן המופלא 2פרס גלובוס הזהבשחקנית המשנה הטובה ביותר - סרט קולנועבירדמןפרס גילדת שחקני המסךהופעה יוצאת מן הכלל של שחקנית בתפקיד משניהופעה יוצאת מן הכלל של אנסמבל בסרט קולנועפרסי האקדמיה האוסטרלית לאמנויות הקולנוע והטלוויזיהשחקנית המשנה הטובה ביותרפרס סטלייטשחקנית המשנה הטובה ביותר בסרט קולנועפרס אוסקרשחקנית המשנה הטובה ביותרפרסי בחירת הילדים של ניקלודיאוןשחקנית אהובה בסרטספיידרמן המופלא 2פרסי הסרטים והטלוויזיה של MTVההופעה הטובה ביותר של שחקניתבירדמןפרס בחירת הנוערשחקנית הקולנוע הנבחרת: קומדיהאלוהה2016פסטיבל הסרטים של ונציהפרס השחקנית הטובה ביותרלה לה לנד2017פרסי האקדמיה האוסטרלית לאמנויות הקולנוע והטלוויזיההשחקנית הטובה ביותרפרס גלובוס הזהבשחקנית הטובה ביותר - סרט קומדיה או מוזיקליפסטיבל הסרטים בסנטה ברברההבדרן היוצא מן הכלל של השנהפרס גילדת שחקני המסךהופעה יוצאת מן הכלל של שחקנית בתפקיד ראשיפרס באפט"א לקולנועהשחקנית הטובה ביותר בתפקיד ראשיפרס סטלייטהשחקנית הטובה ביותר בסרט קולנועפרס אוסקרהשחקנית הטובה ביותרפרסי הסרטים והטלוויזיה של MTVהנשיקה הטובה ביותר (עם ראיין גוסלינג)2024פרס אוסקרהשחקנית הטובה ביותרמסכנים שכאלהפרס ג'ות'הם לטלוויזיהההופעה הטובה ביותר בסדרת דרמההקללה2025פרס סטלייטהשחקנית הטובה ביותר בקומדיה או סדרה מוזיקליתפרס הטלוויזיה של ג'ותהם סדרת קומדיה פורצת דרךפנטזמאספרס גות'הםהסרט הטוב ביותרבוגוניה2026פרס איגוד מבקרי הקולנוע האמריקאיהשחקנית הטובה ביותר

קישורים חיצוניים











הערות שוליים

קטגוריה:אמריקאים ילידי אריזונה
קטגוריה:שחקניות קולנוע וטלוויזיה אמריקאיות
קטגוריה:שחקני קולנוע וטלוויזיה אמריקאים
קטגוריה:שחקניות ילדות אמריקאיות
קטגוריה:אמריקאיות ממוצא שוודי
קטגוריה:אמריקאיות ממוצא גרמני
קטגוריה:אמריקאיות ממוצא סקוטי
קטגוריה:אמריקאיות ממוצא אירי
קטגוריה:אמריקאיות ממוצא אנגלי
קטגוריה:זוכי אוסקר: השחקן הטוב
קטגוריה:זוכי פרס גלובוס הזהב: קולנוע: שחקנית ראשית בקומדיה או בסרט מוזיקלי
קטגוריה:זוכי פרס גלובוס הזהב: קולנוע: שחקן ראשי בקומדיה או בסרט מוזיקלי
קטגוריה:זוכות פרס באפט"א לשחקנית הטובה ביותר
קטגוריה:זוכי פרס ACTAA: השחקנית הטובה
קטגוריה:זוכי פרס ACTAA: השחקן הטוב
קטגוריה:זוכי פרס גילדת שחקני המסך - שחקנים
קטגוריה:זוכי פרס גות'הם: שחקנים
קטגוריה:זוכי גביע וולפי
קטגוריה:זוכי פרס בחירת הנוער
קטגוריה:זוכי פרס באפט"א לשחקן הטוב ביותר
קטגוריה:אמריקאים שהופיעו ברשימת טיים 100
קטגוריה:שחקנים ילדים אמריקאים
קטגוריה:אמריקאים ממוצא גרמני
קטגוריה:אמריקאים ממוצא סקוטי
קטגוריה:אמריקאים ממוצא אירי
קטגוריה:אמריקאים ממוצא אנגלי
קטגוריה:מדבבות אמריקאיות
קטגוריה:מדבבים אמריקאים
קטגוריה:שחקניות תיאטרון אמריקאיות
קטגוריה:שחקני תיאטרון אמריקאים
קטגוריה:זמרות אמריקאיות
קטגוריה:זמרים אמריקאים
קטגוריה:אמריקאיות שנולדו ב-1988
קטגוריה:אמריקאים שנולדו ב-1988